Namibo dykuma

Namibo dykuma – dykuma Afrikos pietvakarinėje pakrantėje. Driekiasi Namibijos ir Angolos teritorijose; iš šiaurės į pietus iki Oranžinės upės. Užima 95 034 km² plotą. Namibo dykuma yra žymi dėl savo smėlio kopų, kurios priklausomai nuo saulės padėties ir drėgmės, intensyviai keičia savo spalvą. Taip pat ypatingos kopos yra tarp Svakopmundo ir Volvis Bėjaus. Jos yra vienos aukščiausiųjų kopų pasaulyje.